Referat fra møte i Foreldrerådets Arbeidsutvalg (FAU) – Januar 2019

Sted: Personalrommet, Vinderen skole

Tid: Mandag 4. februar 2019

Møteleder: Kirsti Ellefsen

Referent: Lisbet Sørgjerd

|  |
| --- |
| Orientering fra skolens ledelse, **Rektor Tore Haugen** |
| Rektor var ikke tilstede på møtet. |
| Andre saker |
| **Temakveld for foreldre (Foreldreforedrag):**  Temakvelden blir mandag 18. mars, fra kl 18 til kl 20 med Barnevakten.  Foredraget vil bli tilpasset publikummet som er tilstede og tema som belyses er blant annet: Skjermtid, mobil og nettbrett på sengen, YouTube (hva er bra og ikke bra,spesielt for de yngste), sosiale medier, chatting, deling av bilder, snapchat, TikTok, Instagram, (for 7. trinn, også om nakenbildedeling, medieskapt utseendepress, selvfølelse), digital mobbing (hvordan det foregår, hva vi kan gjøre for å hindre at det skjer, og ikke minst snakke om konsekvensen) spill (onlinespilling, aldersgrensespilling, Fortnite), og foreldres rolle (viktigheten av å koble seg på barnets digitale hverdag, blant annet å danne foreldrenettverk).    Invitasjoner sendes ut. FAU representantene kan minne om temakvelden på foreldremøtene, og temaet kan også diskuteres på vårens foreldremøter.  **Økonomi/skolepolitikk:**  Vinderen FAU har initiert et samarbeid andre FAU-er forbindelse med budsjettsituasjonen til våre skoler. Kirsti Ellefsen og Morten Hammer har vært i møte med FAU-representanter fra Slemdal, Svendstuen, Bestum og Smestad. Det ble et viktig møte hvor man sammen fikk diskutert felles utfordringer og ikke minst behovet for konkrete tiltak og planer videre. Det er flere skoler som har gjort mye av det samme som oss. Det som er stor enighet om er at dette ikke lenger er en sak som bare kan kjøres skole for skole, men bør bli en større felles front for Oslo-Skolen.  Gruppen som nå møttes har blitt enige om å fungere som en slags styringsgruppe i starten og er opprettet kontakt med de 22 skolene i Oslo som er i samme situasjon som oss. Målet i første omgang er å jobbe med kartlegging og samling av fakta. Man ønsker så å få til et større møte med de skolene som ønsker å vise felles engasjement i saken. Det opprettes også en felles Facebook gruppe (se f.eks hva» Ja til bil i Oslo» har fått til).  Selv om flere har gjort mye av det samme som oss er det ingen tvil om at Vinderen har gjort mye bra og fått tilegnet seg god kunnskap om fakta, arbeidet aktivt politisk og mot mediene samt oppnådd oppmerksomhet i media.  Videre har Vinderen FAU nylig hatt kontakt med Saida Begum (Oslo Høres ordførerkandidat) som har lovet Høyres støtte. Oslo Høyre har vedtatt sitt kommuneprogram og tatt inn et punkt om forsvarlig grunnfinansiering i grunnskolen.  Aftenposten skal møte FAU og rektor på skolen på torsdag for å lage en sak på dette.  **Samarbeid med venneforeningen:**  Venneforeningens leder Bjørn M. Pedersen var invitert til FAU møtet og informerte om Venneforeningens arbeid:  Foreningen skal bygge opp og legge til rette for og bistå med sosial velferd for elever og lærere. Foreningen kan ikke bidra med midler til drift. Foreningen har imidlertid midler til rådighet og kan ta imot søknader om støtte som samsvarer med formålet. Foreningen har også faste arrangementer som karneval, ball for 7. trinn, 17. mai arrangementet, gir bidrag leirskole.  FAU har bedt rektor om tilbakemelding på skolen kan ønske seg som FAU kan søke venneforeningen om. Skolen kan ta imot gaver på inntil 80 000 kr, som det ikke må knyttes noen forpliktelser til. FAU diskuterer at det bør søkes om midler til tiltak som kan støtte opp om undervisningen for eksempel klassesett med Ipad-er og bøker til biblioteket. Det foreslås også at venneforeningen eventuelt kan kjøpe klassesett med Ipad-er og så låne dem ut til skolen. Det besluttes at venneforeningens leder og en FAU representant går i et møte med rektor. Målet er at man får utnyttet venneforeningens økonomiske handlingsrom til beste for elevene.  Det oppfordrestil slutt til at venneforeningen informerer alle foreldre om mulighet for å gi støtte, gjerne via VIPPS: Vinderen skoles venneforening, Foreldrebidrag #23972.  **Skolefoto:**  FAU ønsker at Lima foto skal overta som skolefotograf. De tilbyr en bra pris, leverer årbok, (også en gratis variant i A5 format). Bildene er fine, de tar flere varianter av klassebilder som foreldre kan velge blant, innloggingen er lettvint, det er ingen klønete pakkeløsninger, man kan også kjøpe bare digitale filer.  Imidlertid er fotografering for neste skoleår allerede booket inn (Ariel). Fotogruppen går i dialog med administrasjonen om dette kan endres på.  **Trafikk:**  Trafikkgruppen har hatt møte. Det er ikke aktuelt å gå for beboerparkering. Man vil heller satse på enveiskjøring mellom kl 7 og 9 på noen av veiene rundt skolen, samt se på lysreguleringen og snørydding rundt skolen. Når det gjelder FAUs trafikkaksjon foreslås det at den holdes ved skolestart og på vinteren (januar, februar). Datoer for dette planlegges på siste møte før sommeren.  Større tiltak vil være å se på konsekvensutredningen som ble gjort i forbindelse med OL- søknaden, som omfattet andre løsninger med T-banen. I forbindelse med utbyggingen på Diakonhjemmet som vil omfatte endringer på Frøen og Steinerud bør man i samme anledning se på Vinderen stasjon.  Videre opplyser trafikkgruppa at det tidligere ble lagt opp til en påkjøring til Ring 3 vestover fra området ved broen over ring 3 i Holmenveien. Gruppen tar kontakt med Bymiljøetaten om disse spørsmålene.  **Neste møte: man 4. mars.** |

Oppmøte

|  |  |  |
| --- | --- | --- |
| Representant | Klasse | Til stede |
| Carine Møller Mortensen | 1a | x |  |  |  |
| Vita Galdike | 1b | forfall |  |  |  |
| Nils Christian Opsjøn Utheim | 2a | X |  |  |  |
| Gudrun Helene Abel Engh | 2b | X |  |  |  |
| Hans Jacob Michelsen | 2c | x |  |  |  |
| Thorkil Aschehoug | 3a | x |  |  |  |
| Liv Jægersborg | 3b | forfall |  |  |  |
| Ida Øygaard Haavardsholm | 3c | X |  |  |  |
| Kirsti Ellefsen | 4a | X |  |  |  |
| Morten Hammer | 4b | x |  |  |  |
| Fredrik Berger | 4c | forfall |  |  |  |
| Hans Christian Brodtkorb | 5a | x |  |  |  |
| Mari Schrumpf | 5b | X |  |  |  |
| Ann Charlotte Pedersen | 5c | x |  |  |  |
| Andreas Arntzen | 6a | x |  |  |  |
| Morten Muribø | 6b | x |  |  |  |
| Thomas Martin Kristensen | 6c | X |  |  |  |
| Johanna Arnell Madsen | 7a | x |  |  |  |
| Cecilie Gudesen Torp | 7b | x |  |  |  |
| Lisbet Sørgjerd | 7c | x |  |  |  |